ບໍ່ເອົາ - ທ່ານຂຽວສໍາພັນ ອະດີດຜູ້ນໍາຂະເໝນແດງ ປະຕິເສດຕໍ່ ຂໍ້ກ່າວຫາຕ່າງໆ
ທ່ານຂຽວສໍາພັນ ອະດີດປະທານປະເທດໃນສະໄໝ ການປົກຄອງຂອງພວກຂະເໝນແດງ ປະຕິເສດຕໍ່ຂໍ້ກ່າວຫາ ຕ່າງໆ.
ອະດີດປະທານປະເທດກໍາປູເຈຍ ໃນສະໄໝການປົກຄອງພວກຂະເມນແດງ ຊຶ່ງກໍາລັງຖືກດຳ ເນີນຄະດີໃນຂໍ້ຫາກໍ່ໂທດກຳຕ້ານມະນຸດຊາດ ປະຕິເສດວ່າ ບໍ່ມີສ່ວນພົວພັນໃດໆໃນການກໍ່ ຄວາມໂຫດຮ້າຍຄັ້ງນັ້ນ ທ່ານຂຽວ ສໍາພັນ ບອກສານກໍາປູເຈຍທີ່ໜຸນຫລັງໂດຍອົງການສະຫະປະຊາຊາດເພື່ອວັນພຸດ ມື້ນີ້ວ່າ ຂໍ້ກ່າວຫາຕ່າງໆຕໍ່ທ່ານນັ້ນ ແມ່ນມາຈາກຂໍ້ມູນທີ່ບໍ່ມີຄວາມຈິງ ທ່ານຂຽວ ສໍາພັນ ໄດ້ກ່າວຫາພວກໄອຍະການສານທີ່ເສກສັນປັ້ນແຕ່ງເລື້ອງຂຶ້ນມາເອງເພື່ອຕັດສິນວ່າ ທ່ານມີ ຄວາມຜິດ ອະດີດປະທານປະເທດອາຍຸ 80 ປີຂອງກຳປູເຈຍ ຖືກກ່າວຫາວ່າ ກໍ່ອາດຊະຍາກໍາສົງຄາມ ກໍ່ອາດຊະຍາກໍາຕ້ານມະນຸດຊາດແລະຂ້າລ້າງເຜົ່າພັນ ທ່ານຂຽວ ສໍາພັນໄດ້ບອກສານວ່າ ການກ່າວຫານັ້ນແມ່ນມາຈາກຂໍ້ມູນທີ່ບໍ່ໜ້າເຊື່ອຖືໂດຍພວກນັກຂ່າວແລະຕາມປຶ້ມອ່ານ ຫລາຍກວ່າ ທ່ານຂຽວ ສໍາພັນ ພ້ອມດ້ວຍຫົວໜ້າອຸດົມການຂອງກຸ່ມຂະເໝນແດງທ່ານ ນວນເຈຍ ແລະ ອະດີດລັດຖະມົນຕີຕ່າງປະເທດ ອ່ຽງ ສາຣີ ຖືກກ່າວວ່າ ເປັນຜູ້ມີສ່ວນໃນການວາງແຜນ ໃນການສັງຫານ ແດນມໍລະນະຫຼື Killing fields ໃນຊຸມປີ 1970 ທີ່ຍັງຜົນໃຫ້ຊາວກໍາປູ ເຈຍເສຍຊີວິດໄປໃນຈໍານວນຫລາຍເຖິງ 2 ລ້ານຄົນ ນອກນີ້ ທ່ານ ນວນເຈຍ ຍັງປະຕິເສດຂໍ້ກ່າວຫາເວລາທ່ານໃຫ້ການຕໍ່ສານເມື່ອວັນອັງຄານ ຜ່ານມາ ໂດຍກ່າວວ່າ ທ່ານກະທໍາໄປເພື່ອຜົນປະໂຫຍດຂອງຊາດ ແລະເພື່ອປົກປ້ອງກໍາປູ ເຈຍບໍ່ໃຫ້ຖືກບຸກລຸກໂດຍຫວຽດນາມ